tomron87/hebrew-wikipedia-sentences-corpus huggingface dataset:
(The Inner Mind's Eye)" בשנת 1993. זמן קצר לאחר צאת האלבום התפרק ההרכב בגלל חילוקי דעות ועימותים בין חברי הלהקה.
אחרי פירוק ההרכב באסטה הוא היחידי שהמשיך לעסוק במוזיקה ובשנת 1994 הקים לייבל משלו שעם הזמן הפך לחברת תקליטים, פליפמוד אנטרטיינמנד רקורדס.
בשנת 1996 יצא אלבום סולו הראשון שלו "The Coming" בחברת התקליטים 'אלקטרה רקורדס'.
האלבום הצליח מאוד ומכר פלטינה.
שני סינגלים יצאו מהאלבום הזה: "Woo Hah!!
Got You All in Check" שהצליח מאוד והסינגל השני, "It's a Party" שהצליח מעט פחות.
בשנת 1997 יצא האלבום השני שלו, "When Disaster Strikes".
האלבום הצליח למכור הרבה העתקים ונחשב להצלחה גדולה.
בשנת 1998 הוא הוציא לאור את אלבום הסולו השלישי שלו "E.L.E.
מתוכו יצאו שני סינגלים: "Gimme Some More" והדואט עם ג'נט ג'קסון, "What's It Gonna Be?!".
בשנת 1999 באסטה ריימס נעצר על ידי המשטרה על אחזקת אקדח ללא רישיון וקיבל 5 שנות מאסר על תנאי.
חברת התקליטים 'אלקטרה רקורדס' נבהלו מההד התקשורתי השלילי שהיה סביבו באותו זמן והפחיתו לו את שעות ההקלטה באולפן.
הדבר גרם לזעם מצד באסטה ריימס שרצה לעזוב את החברה אך נאלץ להוציא עוד אלבום ב'אלקטרה'.
בשנת 2000 הוא הוציא לאור את האלבום 'Anarchy' דרך אלקטרה ומיד עזב את חברת התקליטים וחתם על חוזה בחברת ג'יי רקורדס.
בשנת 2001 הוא הוציא אלבום אוסף שכלל את הלהיטים הגדולים ביותר שלו.
זה היה אלבום הראשון של באסטה בחברת התקליטים החדשה שלו, 'ג'יי רקורדס'.
מאוחר יותר באותה שנה יצא אלבום החמישי שלו "Genesis" שכלל בתוכו שיתופי פעולה עם פי דידי, מרי ג'יי בלייג' וקליס, פארל ויליאמס ועוד.
שני סינגלים יצאו מתוך האלבום: ""Break Ya Neck" ו- "Pass The Courvoisier Part 2" שהצליח היטב גם באירופה והגיע לעשרת הגדולים במצעד של בריטניה.
למרות הצלחת הסינגלים האלבום לא מכר כמו קודמיו.
בשנת 2002 יצא אלבום הסולו השישי שלו, " It Ain't Safe No More".
לעומת האלבום הקודם האלבום הזה הצליח היטב במכירות כמו גם שני הסינגלים בו: "I Know What You Want"- דואט עם מריה קארי ו- "Make It Clap".
בשנת 2004 באסטה עזב את 'ג'יי רקורדס' וחתם ב'אפטרמת' אנטרטיינמנט/אינטרסקופ רקורדס, שתיהן בראשותו של ד"ר דרה.
האלבום השביעי שלו, "The Big Bang" שיצא בשנת 2006 הוא האלבום המצליח ביותר שלו אי פעם.
האלבום הצליח למכור 209,000 העתקים בשבוע הראשון, הגיע למקום הראשון במצעד בילבורד 200 ולמקום ה-19 במצעד הבריטי (הדירוג הגבוה ביותר שלו במצעד הבריטי).
לפני שהאלבום יצא, מספר שירים שלו דלפו לאינטרנט ועל כן הוא נאלץ להוציא מספר שירים מהאלבום ולהקליט חדשים ברגע האחרון.
ביולי 2008 באסטה ריימס עזב את אינטרסקופ ואפטרמת' בגלל חילוקי דעות.
ב-19 במאי 2009 יצא האלבום השמיני שלו, "Back on My B.S" בחברת התקליטים יוניברסל רקורדס.
בשנת 2025 שיחק בתפקיד קטן בסרט "האקדח מת מצחוק".
שנהפרסקטגוריהתוצאהמקור2024פרס המוזיקה של MTV אירופהאייקון גלובלי
באסטיון (נקרא גם מגנן, באנגלית ובצרפתית: bastion) הוא בליטה זוויתית בחומה, הבולטת מחומה ישרה או נמצאת בפינות, כחלק ממערכת ביצורים.
בנוסף, חלש הבאסטיון גם על השטח הקרוב לחומה ואפשר למגינים לירות אל עבר לוחמים המסתערים עליה.
באסטיון נבדל מצריח בכך שהצריח מתנשא מעל החומה ואילו הבאסטיון הוא מבנה בגובה החומה המהווה חלק ממנה.
הבאסטיון זכה לעדנה בעיקר אחרי המצאת התותח אם כי היה קיים גם בימי הביניים.
הבאסטיון אפשר לתותחים לכסות גם את השטח הקרוב לחומה ולא רק את החזית.
לשיאו הגיע הבאסטיון במבצרי כוכב (שנקראים גם מבצרי באסטיון) בהם כל החומות הורכבו מבאסטיונים שתוכננו כך שלא יהיו שטחים שהם לא יוכלו לכסות בירי, מבצרים אלה היו נפוצים בעידן הארטילריה המבוססת על אבק השרפה עד המאה ה-19.
בישראל ניתן לראות באסטיונים בחומות עכו.
באסטיון הוא דמות בדיונית של נבל-על רובוט המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בהופעת אורח בחוברת X-Men Vol.2 #52 ממאי 1996 ונוצרה על ידי הכותב מארק וייד והמאייר אנדי קוברט, כאשר הופעתה המלאה הראשונה הייתה בחוברת Uncanny X-Men #333 מיוני 1996 בכתיבתו של סקוט לובדל ובאיורו של פסקואל פרי.
דמותו של באסטיון הופיעה לראשונה בפרק השביעי בסדרת האנימציה "אקס-מן 97", בדיבובו של תיאו ג'יימס.
באסטיון הוצג לראשונה כאדם מסתורי בשם סבסטיון גילברטי שעלה לגדולה בפרק זמן קצר בממשלת ארצות הברית והחל לאסוף את יחידת התקיפה האנטי-מוטאנטית "מבצע אפס סובלנות".
כאשר קבוצת האקס-מן גילתה אודות קיומו של המבצע מספר חודשים לפני שנודע לציבור, גמביט ופניקס הסתננו לתוך פגישת סוכנויות ביון בתוך הפנטגון כדי לגלות מידע על הפרויקט ועל באסטיון, אך לא חשפו דבר.
באסטיון התברר כאדם שאי אפשר לתהות על קנקנו כאשר פניקס ניסתה לקרוא את מוחו, והוא זיהה את שני המוטאנטים בקלות.
אחרי שפרופסור אקס הסגיר את עצמו בעקבות אירועי אונסלוט, באסטיון תחם אותו במתקן מבצעים יחד עם נניטים מוטאנטים מלאכותיים במטרה סופית להשתלט על בית הספר לצעירים מחוננים ע"ש אקסבייר.
למרות התנגדות מקייבל ומקאליבן מקבוצת אקס פורס, הדבר איפשר לו גם להשיג את ידו על הפרוטוקולים של אקסבייר - רשימת מסמכים המכילים מידע כיצד להרוג את האקס-מן.
בנוסף, באסטיון הרג את כתב ה"דיילי ביוגל" ניק בנדווריס שעמד לחשוף את ההיסטוריה של גריידון קריד, בנו שונא המוטאנטים של ויקטור קריד.
בהמשך, באסטיון הצליח ללכוד את ג'ובילי ולקחת אותה לבסיס המבצעים בניו מקסיקו.
יחידה התקיפה ניסתה לעצב מחדש את כוח הסנטינלים, אך באסטיון קבע שמרביתו של כוח זה הוא מיושן מדי.
במקום זאת, הוא היה אחראי לפיתוחו של סנטינל מזן חדש כאשר צייד מספר בני אנוש בחליפות ננוטכנולוגיות כדי להפוך ליחידת סנטינל פריים.
מותו של גריידון קריד היה למעשה יריית הפתיחה שהייתה נחוצה לבאסטיון להחל את "מבצע אפס סובלנות", שתקף מוטאנטים בכל מקום.
עד מהרה, המבצע הפך למטרה את קבוצת האקס-מן והצליח ללכוד כמה מחבריה.
באסטיון ניסה גם לקנות את מערכת העיתון "הדיילי ביוגל" מג'יי ג'ונה ג'יימסון בעזרת כל המידע שהצליח להשיג ולפענח מפורעי החוק הידועים כאקס-מן ומבני בריתם.
אולם, ג'יימסון מיידע אותו שהוא כבר עובד על סיפור משלו לפרשה, שכוללת את עלייתו לכוח של באסטיון ואת האיומים הרבים שהיה אחראי להם.
הוא גם מרמז לכך באסטיון אחראי להיעלמותו של כתב ה"דיילי ביוגל" ניק בנדווריס וכמשתמע מכך באסטיון ישתמש באמצעים כמו רצח על-מנת לשמור על סודו.
אחרי שנשיא ארצות הברית גילה את טיבה של יחידת סנטינל פריים, הוא שוכנע בידי סנטור רוברט קלי והנרי פיטר גייריק להשהות את פעולותיו של באסטיון.
בהמשך, באסטיון נלכד בידי סוכנות S.H.I.E.L.D בעזרתו של אייסמן.
בזמן שבאסטיון היה נתון במעצר ממשלתי, מעט מהמסתורין סביבו נחשף אך לפני שתיערך חקירה נוספת, באסטיון הצליח להימלט חזרה לאמו המאמצת רוז גילברטי.
אולם, היא נהרגת בטעות בידי הרשויות, מה שמעורר בבאסטיון התקף זעם.
הוא חוזר לבסיס המבצעים שלו, היכן שקייבל נאבק באיש המכונה, שאיבד את צלם אנושיותו.
באסטיון יוצר קשר עם יחידת מאסטר מולד שיצרה את הסנטינל פריים ושואב את האנרגיה ממנו כדי להפוך לסנטינל נמרוד.
כעת כשצורתו השתנתה, התהליך משחרר את זיכרונותיו של באסטיון ומתגלה כי הוא לא נולד כלל כבן אנוש אלא החל את חייו כשתי ישויות נפרדות: הסנטינל מאסטר מולד והסנטינל המתקדם נמרוד, שהגיע מעתיד חלופי.
בשעה שהתחזה לפועל בניין, נמרוד חשף מודולציה של מאסטר מולד, שברגע שיצר איתה קשר פיזי, התיכנות של מאסטר מולד התמזג לתוך מערכותיו של נמרוד.
במהלך עימות עם חברי האקס-מן זמן קצר לאחר מכן, השניים הועברו יחד עם רוג דרך הסיג' פרילוס - קריסטל מיתולוגי ועתיק שמאפשר להעביר גופים במרחב הזמן ושגוזר את דינם של אלה העוברים דרכו בידי הכוחות העליונים של היקום, תוך החייאתם מחדש בחיים חדשים.
היה זה הסיג' פרילוס שאחראי למיזוגם של מאסטר מולד ונמרוד לישות אחת ללא כל זיכרון מהעבר.
באסטיון נמצא לבסוף בידי רוז גילברטי, שלקחה אותו תחת חסותה ולימדה אותו מהי חיבה אנושית.
הוא גדל כבנה בשם סבסטיון גילברטי, אולם ללא ידיעתו, כאשר החל לשמוע על בעיית המוטאנטים של אמריקה, הצו העליון של באסטיון לחיסול מוטאנטים הופעל מחדש.
הוא נטש את רוז וחיפש אחר שונא המוטאנטים גריידון קריד וקבוצת "חברי האנושות" שלו.
זאת ועוד, אחרי שהשיג מחדש את הזהות שלו כסנטינל, באסטיון מנסה להוביל מסע צלב נגד המוטאנטים בכך שהוא מנסה להפוך את איש המכונה לסנטינל עליון, אך איש המכונה וקייבל הצליחו להביס אותו.
הוא הוחזר לחזקה ממשלתית אך ראשו נערף בידי אחד מפרשי אפוקליפס, מוות, שנשלח להרוג את הנניטים המלאכותיים שבבסיס המבצעים.
שייריו של באסטיון נמצאו בסופו של דבר בידי סוכן לשעבר של S.H.I.E.L.D בשם מיינספרינג שעמד בראש פרויקט שנקרא "שומרי הסף" ושמטרתו לחקור ולהשמיד טכנולוגיה של גזע הפלנקס.
אולם, באסטיון היה מסוגל להשתלט על אחת מגופות הפרויקט ולהשתמש בו כדי לתקוף את הגיבור הטכנו-אורגני וורלוק ובני בריתו, אם כי הוא הובס על-ידם.
מיינספרינג הצליח לפשוט את השכבות הרבות שבתיכנות של באסטיון כדי לחשוף את שורת הקוד המקורית של מאסטר מולד ותיכנת מחדש את באסטיון באמצעות הוירוס טכנו-אורגני שהודבק בו - בכך הופך אותו לטמפלייט ("תבנית").
הווירוס השתלט לגמרי על טמפלייט ואילץ אותו להקים צריח בבל בכדור הארץ כדי לתקשר עם גזע הטק-נארכי החייזרי.
כדי להתנגד אליהם, מיינספרינג השמיד את עצמו יחד עם טמפלייט, בשעה שוורלוק ו-וולפסביין השמידו את הצריח.
זמן מה לאחר מכן, קרול דנברס יצרה קשר עם האקס-מן בנוגע למיקום שאריותיו של באסטיון/טמפלייט.
האקס-מן שלחו את שאדוקאט, וולברין ואת גמביט למתקן הממשלתי בו הוחזקו שאריותיו, מתוך אמתלא להשיג מידע שנגנב מהפרוטוקולים של אקסבייר.
טמפלייט ניסה לזרוע בהם חוסר אמון כאשר הראה לשלושתם אירועים כוזבים ושיקר להם בנוגע לחבריהם לקבוצה, אך הם השיגו את המסמכים.
בעקבות אירועי "תסביך משיח", המטהרים הפונדמנטליסטים תקפו מתקן מאובטח היטב של סוכנות S.H.I.E.L.D ופרצו את האבטחה הכבדה בעזרתם של מספר סוכנים כפולים כדי להשיג את ידם על ראשו של באסטיון.
באחת מהכנסיות שלהם, המטהרים הרכיבו את ראשו של באסטיון על גופו של סנטינל נמרוד שנלקח ממשכנו של פורג', והחזירו את באסטיון לחיים.
מיד לאחר הפעלתו מחדש, הרובוט צייד המוטאנטים מיידע אותם לקיומה של קבוצת אקס פורס החדשה.
באסטיון דולה מידע ממאגר המידע של נמרוד ומסיק שקבוצת אקס פורס מהווה את האיום הגדול ביותר למטרתם של המטהרים בקו הזמן הנוכחי וכי לא קיים כוח ארצי שיכול להבטיח את השמדתם של האקס-מן.
אולם, הוא מוצא גורם שיכול לעשות זאת בדמותו של שליט הטק-נארכי הטכנו-אורגני מאגוס.
מתברר בהמשך שהדבר שבאסטיון מצא בתחתית האוקיינוס לא היה מאגוס האמיתי אלא צאצא חסר מחשבה שלו.
באסטיון תיכנת מחדש את הקוד שלו והדביק את דונלד פירס, מלכת המצורעים, את שייריהם הטכנו-אורגניים של קמרון הודג' וסטיבן לאנג, כמו גם את גופותיהם של בוליבאר טראסק, גריידון קריד והכומר ויליאם סטרייקר בווירוס הטכנו-אורגני - בכך מכריז עליהם כעתיד האנושות ולקיצו של גזע המוטאנטים.
צעדיו הראשונים היו ללכוד מספר מוטאנטים ולהזריק להם זן של וירוס הירושה כדי לגרום לשיבוש כוחותיהם ולהרוג את עצמם לאחר שחיסלו בני אנוש רבים.
הדבר ייאלץ את האומות המאוחדות להקים ועדה לתגובת המוטאנטים, למרות ניסיונות האקס פורס למנוע את הצלחתם.
באסטיון גם היה זה שהשתיל את דונלד פירס כאיש סודו באחוזת אקס, כאשר בנה באותה עת מספר מבנים מסביב לאי אוטופיה.
באסטיון הוא האנטגוניסט הראשי בקשת הסיפור "הביאה השנייה".
הוא נראה לצד סטיבן לאנג וקמרון הודג' יחד בוליבאר טראסק, ויליאם סטרייקר וגריידון קריד שהוחיו מחדש באומרם שכוחותיהם נאספים ועומדים לרשותו.
באסטיון אומר להם שמשיחת המוטאנטים חזרה ונותן להם פקודה להרוג אותה.
בהמשך, באסטיון מנסה להרוג את הופ סאמרס בעצמו, אך הוא מתעמת עם רוג וניזוק קשה כאשר נייטקרולר מקריב את חייו.
כאשר הוא מאתחל את עצמו מחדש, באסטיון לוקח חזות מוקדמת של נמרוד אך מושמד בסופו של דבר לקראת סופו של הסיפור כאשר הופ סופגת מספר יכולות מוטאנטיות מחברי האקס-מן ומחסלת אותו.
בָּאסֶל גַטָאס הוא פוליטיקאי ערבי-ישראלי.
כיהן כחבר הכנסת ה-19 והכנסת העשרים מטעם מפלגת בל"ד שהיא חלק מהרשימה המשותפת.
דוקטור להנדסת הסביבה, איש עסקים, ואיש ציבור במגזר הערבי-נוצרי בישראל.
ב-20 בדצמבר 2016 צולם כשהוא מבריח מעטפות ובהן מכשירי טלפון סלולרי וחפצים נוספים לאסירים ביטחוניים הכלואים בישראל.
ב-17 במרץ 2017 הוגש נגדו כתב אישום בפרשה זו ובעקבות כך אולץ להתפטר מהכנסת.
הוא הורשע ונגזרו עליו שנתיים מאסר בפועל, אותן החל לרצות ב-2 ביולי 2017.
באסל גטאס נולד בראמה שבגליל למשפחה ערבית-נוצרית אורתודוקסית.
אביו מורה להיסטוריה ופעיל קומוניסטי.
כנער החל בפעילות פוליטית, ויחד עם בן דודו, עזמי בשארה הקים את הוועד הארצי של תלמידי התיכון הערבים.
ב-1974 החל ללמוד הנדסת הסביבה בטכניון, והיה בין מקימיו של תא סטודנטים ערבים.
ב-1978, בהיותו בן 22 בלבד, נבחר למועצת היישוב ראמה מטעם רק"ח.
ב-1983 היה לסגן ראש המועצה המקומית ראמה, מטעם סיעה זו.
בתום הקדנציה, בשנת 1989, שב ללימודים בטכניון.
במהלך שנות ה-80 היה בין פעילי רק"ח שגרסו כי יש לנקוט קו ביקורתי כלפי ברית המועצות.
גישה זו לא התקבלה במפלגה, והוא סולק ממנה ב-1990. ב-1992 נמנה עם מקימיה של התנועה קצרת הימים "ברית השוויון", וב-1995 היה בין מקימי בל"ד.
באותה שנה סיים את לימודיו, וקיבל תואר דוקטור בהנדסת הסביבה מהטכניון.
לאחר סיום לימודיו התמנה למנכ"ל אגודת הגליל, הפועלת בציבור הערבי ישראלי בתחומים של בריאות הציבור, תברואה, חקלאות, איכות הסביבה ותחומים קרובים נוספים.
במהלך כהונתו כמנכ"ל העמותה הוקם מרכז מחקר ופיתוח בשפרעם, אשר מכר מוצרים שפיתח, וסייע בהקמתן של עמותות נוספות במגזר הערבי, ובהן עדאלה, אתיג'אה ואזרחים למען הסביבה בגליל.
ב-2007 פרש מתפקידו באגודת הגליל, ופנה לעסקים פרטיים.
הוא החל בהוצאה לאור של "מאלכום", המגזין הכלכלי הראשון במגזר הערבי.
הוא היה חבר בחבר הנאמנים של המכללה האקדמית בית ברל.
גטאס הוא בוגר תוכנית פולברייט: בשנת 2000 זכה במלגת האמפרי ולמד באוניברסיטת מרילנד.
לקראת הבחירות לכנסת ה-19 (2013) הוצב במקום השלישי ברשימת בל"ד לכנסת, ונבחר מטעמה לכנסת ה-19.
לקראת הבחירות לכנסת העשרים (2015) הוצב במקום ה-11 של הרשימה המשותפת, ונבחר מטעמה לכנסת ה-20.
ב-29 ביוני 2015 השתתף במשט לרצועת עזה שנעצר על ידי חיל הים הישראלי.
בעקבות השתתפותו במשט ספג נזיפה מוועדת האתיקה של הכנסת.
ביולי אמר גאטס שהוא תומך בחרם על ישראל.
ב-6 באוקטובר 2015, כשנשאל האם הוא מגנה את רצח הזוג הנקין ופיגוע הדקירה בירושלים, השיב: "עם תחת כיבוש יש לו זכות להתנגד לכיבוש בכל אמצעי שהוא מוצא לנכון.
אני אישית, הלוואי והייתי יכול למנוע כל טיפת דם.
אני מתנגד לכל הרג וכל דם שיישפך, אבל האחריות על כל מה שקורה נמצאת על כתפיו של ביבי נתניהו".
ב-22 ביולי 2015 אמר גטאס לערוץ הכנסת, בעימות מול יואל חסון, שמותר "להתנגד לכיבוש" וזאת גם "באמצעים אלימים."
בפברואר 2016 נפגש, ביחד עם חברי הכנסת מבל"ד ג'מאל זחאלקה וחנין זועבי, עם משפחות מחבלים ממזרח ירושלים שנהרגו תוך כדי ביצוע פיגוע טרור, על מנת לקדם שחרור גופות המחבלים המוחזקות בידי ישראל, ובמהלך המפגש עמדו דקת דומיה לזכר המחבלים.
כתוצאה מכך השעתה אותו ועדת האתיקה של הכנסת ל-4 חודשים מישיבות הכנסת וועדותיה (אך לא מהצבעות).
ב-20 בדצמבר 2016 נחקר באזהרה ביחידה להב 433 של משטרת ישראל, לאחר שצולם מבריח מעטפות ובהן שנים עשר מכשירי טלפון סלולרי וחפצים נוספים לאסירים ביטחוניים בבית סוהר קציעות, בהם וליד דקה, תוך ניצול חסינותו הפרלמנטרית כדי לחמוק מהבדיקה הביטחונית בשערי הכלא.
כעבור יומיים הסירה הכנסת את חסינותו, הוא נעצר על ידי המשטרה, ולאחר חמישה ימים נשלח למעצר בית עם היתר פעילות בכנסת.
ב-2 בינואר 2017 החליטה ועדת האתיקה של הכנסת להרחיק אותו לחצי שנה מוועדות הכנסת ומדיוני המליאה, למעט הצבעות.
ב-5 בינואר שוחרר ממעצר בית והוחלט להגיש נגדו כתב אישום.
ב-16 במרץ 2017 חתם גטאס על הסדר טיעון לפיו יתפטר מן הכנסת וייגזרו עליו שתי שנות מאסר בפועל, בתוספת הרשעה בעבירה עם קלון.
ב-21 במרץ 2017 הרשיע אותו בית המשפט בעבירות של מרמה והפרת אמונים, מתן אמצעים לביצוע מעשה טרור והכנסה של ציוד אלקטרוני לבית סוהר והעברתו והעברת מכתב האסור על פי פקודת בתי הסוהר, ובהמשך נגזרו עליו שנתיים מאסר בפועל, קנס של 120 אלף ש"ח וקלון.
ב-2 ביולי 2017 החל לרצות את עונשו בכלא גלבוע, במאי 2019 שוחרר.
בַּאסֶל חַארְטַבִּיל היה פלסטיני-סורי מפתח תוכנה בקוד פתוח.
הוצא להורג במלחמת האזרחים בסוריה.
חארטאביל נולד וגדל בסוריה, שם התמחה בפיתוח תוכנה בקוד פתוח.
הוא היה המייסד ומנהל הטכנולוגיות הראשי של חברת המעבדות אאיקי (Aiki), ומנהל הטכנולוגיות הראשי של אל-אוס (الأوس), מוסד מחקר ופרסום העוסק בארכאולוגיה.
כמו כן הוא הוביל פרויקטים במסגרת תנועת Creative Commons בסוריה ותרם לדפדפן Firefox של מוזילה, ויקיפדיה, ול-Open Clip Art Library.
הפרויקט האחרון שלו כלל שחזור תלת-ממדי של העיר העתיקה תדמור ופיתוחי אינטרנט עבור אאיקי.
ב-15 במרץ 2012 נעצר בגל המעצרים שנערך ברובע מאזה בדמשק.
יום זה היה יום השנה הראשון למלחמת האזרחים בסוריה, בו תומכי ומתנגדי המשטר הסורי הפגינו בדמשק ובמקומות נוספים במדינה.
ארגוני זכויות אדם טענו כי מעצרו היה על רקע פעילותו לקידום חופש הביטוי וחופש הגישה לאינטרנט.
הוא נעצר ימים ספורים לפני שאמור היה להתארס לפעילת זכויות האדם הסורית נורה ע'אזי אותה הכיר בהפגנה ב-2011 בדומא.
השניים התארסו בהמשך במהלך תקופת שהותו בכלא.
ח'רטביל נחקר וככל הנראה עונה במשך חמישה ימים.
לאחר כשבוע של מאסר לקחו אותו אנשי המשטר לביתו שם החרימו את מחשביו ואת הקבצים שלו והוא נלקח לאתר חקירות אחר בו הוחזק במשך תשעה חודשים.
ב-9 בדצמבר 2012, ח'רטביל הובא בפני תובע צבאי שהאשים אותו ב"ריגול למען מדינת אויב" לפי סעיפים 272 ו-274 של החוק הפלילי הסורי.
לאחר מכן נשלח לכלא אדרה בדמשק.
בכלא אדרה הורשה לראשונה לפגוש את ע'אזי ואת משפחתו.
הוא שהה בכלא זה עד ה-3 באוקטור 2015, אז לקחה אותו המשטרה הצבאית מתאו, בהנחיית בית משפט צבאי, והוא הועבר למיקום לא ידוע.
במהלך תקופת כליאתו הצליח ח'רטביל להבריח מאות מכתבים.
במשך תקופה קצרה הפעיל בלוג כליאה אנונימי, שפורסם ברשת טוויטר באמצעות חבר.
בין היתר כתב "הכלא אינו חומות, לא המוציא להורג או השומרים.
זה הפחד הסמוי בלבבנו שעושה אותנו אסירים".
עוד הצליח באסל להבריח לחבריו ארבעה ציורים אותם יצר בכלא.
בנובמבר אותה שנה דיווחה ע'אזי כי עודכנה על ידי מי שהזדהו כגורמים במשטר אסד כי נגד בן זוגה נפסק עונש מוות.
באוגוסט 2017, דיווחו זוגתו של ח'רטביל וחבריו כי ראו עותק של מסמכים רשמיים המאשרים את הוצאתו להורג לאחר שהועבר מכלא אדרה בשנת 2015.
לאחר שדבר מעצרו נודע בחודש יולי, החל קמפיין גלובלי הקורא לשחרורו.
רבקה מקינון כתבה על חארטאביל וקרן ויקימדיה קיימה אירוע לכבודו.
חארטאביל דורג במקום ה-19 במגזין Foreign Policy ברשימת ההוגים העולמיים המובילים, בזכות "חתירה, כנגד כל הסיכויים, להפיכה סורית לא-אלימה".
קלרנס לינדן "באסטר" קראב השני היה שחיין ושחקן קולנוע אמריקאי.
הוא אלוף אולימפי (לוס אנג'לס 1932) ושחקן מפורסם בשנות ה-30 ושנות ה-40. בין תפקידיו המפורסמים היו שחקן ראשי בסדרות "פלאש גורדון" ו"באק רוג'רס".
בגיל שנתיים עבר עם משפחתו להוואי בשל עבודתו של אביו כמשגיח במטע אננס.
הוא למד תואר ראשון במשפטים באוניברסיטת דרום קליפורניה.
באולימפיאדת אמסטרדם (1928) זכה קראב במדליית ארד, במשחה ל-1500 מטר בתוצאה של 20:28.8 דקות, אחרי ארנה בורג משוודיה שקבע שיא אולימפי חדש של 19:51.8 דקות ובוי צ'רלטון מאוסטרליה (20:02.6 דקות).
נוסף לכך, הוא סיים במקום רביעי במשחה ל-400 מטר חופשי בתוצאה של 5:05.4 דקות.
באולימפיאדת לוס אנג'לס (1932) זכה קראב במדליית זהב, במשחה ל-400 מטר בשיא אולימפי חדש של 4:48.4 דקות, לפני שיאן העולם ז'אן טרי מצרפת (4:48.5 דקות) וצוטומו אויוקוטה מיפן (4:52.3 דקות), והעניק למדינתו המארחת של המשחקים את מדליית הזהב היחידה לגברים בשחייה במשחקים אלו.
נוסף לכך, הוא סיים במקום חמישי במשחה ל-1500 מטר חופשי בתוצאה של 20:02.7 דקות, בשלב חצי הגמר הוא קבע תוצאה של 19:51.8 דקות.
בשנת 1971 שבר קראב במשחה ל-400 מטר חופשי שיא עולם למאסטרס לגילאי 60 ומעלה.
סרטו הראשון היה "מלך הג'ונגל" שבו גילם את קספה, איש האריה.
הוא היה שחקן ראשי בסרט אחד בבימוי של רוברט היל טרזן (טרזן הנועז), שחקן ראשי בסדרות "פלאש גורדון", שחקן ראשי בסדרות "באק רוג'רס" ושיחק ב-65 מערבונים.
קראב נפטר בשנת 1983 בגיל 75 בסקוטסדייל אריזונה, לאחר שעבר התקף לב ומעד על פח אשפה בעיר מגוריו.
קראב זכה בתואר אחד באליפות המכללות
קראב זכה ב-18 תוארי אליפות ארצות הברית
קראב קבע 16 שיאי עולם
לקראב כוכב בשדרת הכוכבים של הוליווד
באסטיון הדייגים (בהונגרית: Halászbástya), בעברית "מצודת הדייגים", הוא באסטיון בסגנון נאו-גותי ונאו-קלאסי הממוקם סביב כנסיית מתיאש, בגבעת הטירה בבודפשט שבבודה.
זהו מבנה ראווה שמטרתו נוי בלבד ואין לו שום תפקיד הגנתי.
הוא תוכנן ונבנה בין השנים 1895–1902 לפי התוכניות של .
בין השנים 1947–1948, ניהל בנו של שולק, יאנוש שולק, את פרויקט השיקום והשחזור של המבנה, לאחר שכמעט נהרס לחלוטין במלחמת העולם השנייה.
מהצריחים והבאסטיון נגלה נוף פנורמי של הדנובה, האי מרגיט, פשט ו.
שבעת הצריחים של הבאסטיון מסמלים את שבעת השבטים המדיארים שהתיישבו במישור הפאנוני בשנת 896.
ה"מצודה" קיבלה את שמה מגילדת הדייגים שהייתה אחראית על הגנת צידה זה של המצודה בימי הביניים.
זוהי טרסת תצפית, בעלת מדרגות ושבילי הליכה רבים.
פסל ברונזה של אישטוון הראשון, מלך הונגריה, רכוב על סוסו הוקם במקום בשנת 1906. הפסל ממוקם בין הבאסטיון לכנסיית מתיאש.
הכן שעליו ניצב הפסל נבנה על בסיס תוכניתו של פרידיש שולק, בסגנון נאו-קלאסי, עם ציורים המתארים פרקים בחיי המלך.
באסטיל היא להקת רוק בריטית, אשר נוסדה בלונדון בשנת 2010.
הלהקה הוקמה כפרויקט סולו של הסולן דן סמית', שהחליט מאוחר יותר להקים את הלהקה.
חברי הלהקה הם דן סמית', כריס ווד, ויליאם פרקוארסון וקייל סימונס.
שם הלהקה מגיע מתוך המילה בסטיליה, כיוון שיום הולדתו של סמית' חל ביום הבסטיליה.
בדצמבר 2010 הודיעה חברת התקליטים EMI כי היא הציעה לבאסטיל חוזה הקלטות עם וירג'ין רקורדס.
סינגל הבכורה של הלהקה, "Overjoyed" יצא לאחר מכן באפריל 2012. אלבום הבכורה של הלהקה, Bad Blood, יצא לאור במרץ 2013 והגיע למקום הראשון במצעד האלבומים של בריטניה.
הסינגל הרביעי שיצא מאלבום זה, "Pompeii", זכה לביקורות חיוביות וגרסת מיקסר שלו אף הייתה מועמדת לפרס הגרמי להקלטת מיקסר ב-2014.
הלהקה הייתה מועמדת לארבעה פרסי Brit בשנת 2014, עבור פריצת הדרך הבריטית של השנה, הלהקה הבריטית של השנה, סינגל השנה ואלבום השנה, מתוכם זכתה הלהקה בפרס פריצת הדרך הבריטית של השנה.
נכון לפברואר 2014, באסטיל מכרה למעלה מ-2.07 מיליון תקליטים בממלכה המאוחדת בלבד.
בספטמבר 2025 הצטרפו לקונצרט צדקה בשם "Together for Palestine" ביוזמת בריאן אינו.
דן סמית', נולד ב-14 ביולי 1986 - קולות, קלידים, כלי הקשה (Floor tom), מפיק, משורר
קייל סימונס, נולד ב-5 בפברואר 1988 - קלידים, כלי הקשה, גיטרת בס, קולות גיבוי, סינתסייזר
ויליאם פרקוארסון, נולד ב-22 בספטמבר 1983 - גיטרת בס, קלידים, גיטרה, גיטרה אקוסטית, קולות גיבוי, גיטרה חשמלית
כריס "וודי" ווד, נולד ב-6 ביולי 1985 - תופים, קולות גיבוי
בָּאסֶט הַאוּנְד (מלועזית: Basset Hound) הוא כלב ציד קצר רגליים, המהווה אחד משישה גזעי באסט מוכרים בצרפת.
הבאסט הוא כלב גישוש אשר נוצר על ידי האדם לצורך ציד ארנבות.
חוש הריח של כלבים מזן זה למעקב הוא שני רק לזה של הכלב מזן בלאד-האונד.
השם באסט נגזר מבסיס המילה הצרפתית "נמוך", עם הסיומת "קטן", יחד נוצרת המשמעות "נמוך למדי".
הכלבים אלו הם בדרך כלל דו-צבעיים או תלת-צבעיים.
התיאורים המוקדמים ביותר של כלבי ציד קצרי רגליים הם תחריטים מממלכת מצרים התיכונה.
שרידי כלבים בעלי רגליים קצרות מאותה תקופה נחשפו בקטקומבות הכלב של סקארה שבמצרים.
כלבי גישוש שימשו לציד הן ביוון העתיקה והן ברומא העתיקה.
מוצאו של הבאסט האונד הוא בצרפת, אם כי יש הרואים בבאסט הנפוץ בימינו, שהתפתח בבריטניה, גזע שונה מהבאסט הצרפתי המקורי.
האזכור הראשון לסוג הכלב הזה מופיע בספר מאויר של ז'אק דה פואלו משנת 1585. הבאסט האונד היה פופולרי מאוד באריסטוקרטיה הצרפתית אך לאחר המהפכה הצרפתית הוא החל לשמש בעיקר ככלב ציד.
בשנת 1866 ייבא לורד גלוויי זוג כלבי באסט לבריטניה.
הם הולידו חמישה גורים, אך הגזע לא נעשה פופולרי בבריטניה.
בשנת 1874 ייבא סר אוורט באסט האונד מסוג "מודל" מצרפת.
מילאייס קידם את הגזע באנגליה והחל את תוכנית הגידול במלונה.
בשל מאמציו לפרסם את כלב הבאסט באנגליה, זכהמילאייס לכינוי "אבי הגזע".
מילאייס הציג את הכלבים לראשונה בתערוכה בשנת 1875 אך רק בשנת 1880 החל הציבור לשים לב לגזע.
כמה שנים לאחר מכן צירפה אלכסנדרה, נסיכת ויילס, כמה כלבי באסט למלונה המלכותית.
בשנת 1884 הוקם מועדון כלבי הבאסט האונד הרשמי באנגליה.
כלב הבאסט האונד מסוג "באונסר" הגיע לאמריקה בראשית המאה ה-20, ובשנת 1916 הכיר רשמית מועדון המלונה האמריקאי (AKC) בגזע.
בשנת 1928 שם המגזין "טיים" את הבאסט על שער הגיליון ופרסם סיפור על-אודותיו.
מאז קסמו של הכלב התגלה והוא החל להיות מאוד פופולרי.
הבאסטים גדולים, נמוכים, מוצקים וארוכים, עם זנבות מחודדים ומעוקלים הנישאים מעל גבם הארוך.
גזע זה, יחסית לגודלו, הוא כבד יותר מכל האחרים.
כלבי הבאסט האונד הם כלבים בעלי מראה מוזר: גופם ארוך וכבד, רגליהם מקומטות, קצרות ושמנמנות וזנבותיהם מוארכים.
ראשם גדול, חזק, הגולגולת מעוגלת, ואפם ארוך ומחודד.
אוזני הבאסט נפולות ורכות והן הארוכות ביותר מבין גזעי הכלבים השונים.
הן מגיעות מעבר לקצה האף כאשר ראשו מוטה מטה ובכך יוצרות מעין "חרוט הרחה" מסביב לאפו.
לזן זה, כמו אבותיו מזן הבלאד-האונד, יש מבנה עור תלוי, אשר לעיתים גורם לפנים להיראות עצובות.
תכונה זו, עבור אנשים רבים, מוסיפה לקסמו של הגזע.
השילוב של העור רופף סביב הצוואר והאוזניים הנגררות תחתם (אלו האוזניים הארוכות ביותר לכלבים) עוזרים לכלבים בגישושם אחר הריח שאחריו הם עוקבים.
צוואריהם רחבים יותר מראשם, זה, בשילוב עם העור הרופף סביב הפנים והצוואר פירושו כי קולר הכלב יכול בקלות ליפול.
רפיון העור גורם לקמטים האופייניים של הבאסטים.
הגולגולת שלהם מאופיינת באף הגדול שלה, שהוא השני רק לכלב הבלאד-האונד ביכולת הריחנון ומספר תאי קולטן הריח.
קפלי העור הרבים שמתנועעים בזמן ריצה, מה שגורם לכלבי הבאסט, לדעת רבים, להיראות מצחיקים, בפרט כשהריצה מצולמת ומוקרנת בהילוך איטי.
אף שמדובר בכלב קטן בגודלו, הוא כבד יחסית והתנועה שלו איטית.
במהלך הרדיפה אחר הטרף הוא נע בנחישות קדימה, כשאפו צמוד לקרקע בניסיון לאתר את הריח של הטרף.
פרוות הבאסטים היא בינונית-קצרה, חלקה וקשה, ונושרת לעיתים קרובות.
היא שמנונית באופן טבעי, ומספקת את ניחוח ה"ריח כלב" הייחודי, שהוא טבעי לגזע.
לבסטים רבים יש פס לבן בקצה הזנב שלהם, שנועד לסייע לציידים למצוא את הכלב שלהם בעת מעקב בין השיחים.
לכלבי הבאסט האונד מזג נוח, לפיכך הם מכלבי המשפחה הנפוצים ביותר.
כמו כן, הם ידועים בסבלנות הרבה שלהם.
כלב הבאסט מחונך באופן טבעי, רוחו בדרך כלל טובה עליו והוא שופע חיבה לבעליו ולכן מתאים בקלות לכל משפחה.
כלבי הבאסט האונד הם כלבי ציד בהרחה, כלומר, רוב היום הם מצמידים את אפם לאדמה ומרחרחים אחרי גירויים.
מאפיין נוסף של כלבים אלו הוא קולם: הנביחה שלהם נשמעת כמו יללה, שאותה משמיעים אחת מדי פעם בזמן הציד או במצבים אחרים.
בזמן נביחתם הם מרימים את אפם וכך בעצם מרעננים את חוש הריח ולא מתרגלים לריח אחריו הם עוקבים.
כמו כן, נביחתם משמשת כהתרעת מיקום לציידים, היא חזקה וברורה מאוד ובכך מאפשרת לציד לדעת בדיוק איפה כלבו נמצא.
לכלבי הבאסט האונד חוש ריח מפותח כל כך שניתן להשוותו רק לזה של כלבי הבלאד האונד ולכן שימשו ועדיין משמשים לציד ארנבות, שועלים, גיריות ועוד.
כלבי הבאסט האונד הם סובלניים ואוהבים מאוד כמו גם נחושים ומאופקים, הם יכולים לעקוב אחרי טרפם בנחישות למשך ימים רצופים וכאשר תופסים אותו לא לאוכלו אלא להביאו אל בעליהם, תכונה שמאפשרת גידול שלהם עם ילדים.
לזן הבאסט יש אוזניים גדולות (המכונות "עורות") שאינן מאפשרות לאוויר להסתובב בתוכן, בניגוד לגזעים אחרים עם אוזניים זקופות או פתוחות יותר.
דבר זה יכול לגרום לזיהומים או קרדית האוזן אם האוזניים שלהם לא נשמרות נקיות ויבשות.
בנוסף לבעיות האזניים, זן הבאסט נוטה להיות רגיש בעיניים מאחר שהעור סביבן כמו נוזל, האזור שמתחת לגלגל העין יאסוף לכלוך וריר.
זן הבאסט נוטים לזיהום בקפלים סביב הפה, שם נאגר ריר ללא ייבוש יסודי.
הסקר האחרון של תמותה וסקירת תחלואה של הבאסט האונד נערך באנגליה: סקר אריכות ימים משנת 1999 עם גודל מדגם קטן של 10 כלבים שנפטרו וסקר בריאותי של מועדון הבריאות של אנגליה לשנת 2004, עם מדגם גדול יותר של 142 כלבים שנפטרו ו-226 כלבים חיים.
תוחלת החיים החציונית של זן הבאסט הוא כ-10.3 שנים בצרפת ו-13.3 שנים באנגליה, זהו אורך חיים טיפוסי לכלבים מזנים הדומים לבאסט בגודלם.
בסקר שנערך בשנת 2004 היה הזקן מבין 142 הכלבים שמתו בן 16.7 שנים.
הסיבות העיקריות למוות בסקר שנערך ב-2004 היו: סרטן (31%), בעיות קיבה (11%), בעיות לב (8%) ותופעות אחרות של הזדקנות (13%).
בישראל קיימים כלבים בודדים בלבד מזן זה.
רובם ככולם יובאו במיוחד־ממדינות זרות מאחר שאין ניתן להשיגם בארץ.
הכלב 'ויק' המוצג בתמונות אלו הוא הזוכה במספר מתחרויות הכלבים הגזעיים אשר נערכות מדי שנה בישראל.
באסל זכריא ג'ראדי הוא כדורגלן לבנוני-דני, המשחק בעמדת הקשר ההתקפי בא.א.ל.
ג'ראדי התחיל את הקריירה שלו ב93. בקיץ , ג'ראדי חתם באדקמיסק בולדקלוב.
בקיץ , ג'ראדי חתם בנורשלן מליגת העל הדנית.
ב-3 באוגוסט 2013, ג'ראדי ערך את הופעת הבכורה שלו בליגה הראשונה בדנמרק בהפסד 1–2 לארהוס.
ביולי , ג'ראדי חתם בסטרומסגודסט מליגת העל הנורווגית.
בינואר , ג'ראדי הושאל ללילסטרום עד לסיום העונה.
ב-11 באוגוסט 2018, ג'ראדי חתם לשנתיים בהיידוק ספליט מליגת העל הקרואטית.
8 ימים לאחר מכן, ג'ראדי ערך את הופעת הבכורה שלו בהפסד 0–2 לה.נ.ק.
ב-10 במאי 2019, ג'ראדי כבש את שער הבכורה שלו בקבוצה בניצחון 0–2 נגד סלאבן קופריבניצה.
ב-31 באוגוסט 2019, כבש את השער היחיד בניצחון 0–1 נגד דינמו זאגרב, ובמשחק זה אף הורחק לאחר שראה כרטיס צהוב שני.
בזכות ניצחון זה, היידוק עלתה למקום הראשון בליגה לראשונה מזה 1,399 ימים.
בקיץ , ג'ראדי חתם באפולון לימסול מליגת העל הקפריסאית.
ב-27 ביולי 2023 ג'ראדי חתם בבנגקוק יונייטד.
ב-15 ביוני 2025 חזר לקפריסין וחתם בא.א.ל.
בצעירותו, ג'ראדי שיחק בנבחרות הצעירות של דנמרק.
בשנת , קיבל את ההצעה לייצג את לבנון, ארץ מוצא הוריו.
ב-26 באוגוסט 2015, ג'ראדי ערך את הופעת הבכורה שלו בנבחרת לבנון בהפסד 2–3 נגד , בו גם כבש את שער הבכורה שלו בנבחרת.
ג'ראדי השתתף עם הנבחרת בגביע אסיה בכדורגל 2019.
ב-5 בספטמבר 2019, ההתאחדות לכדורגל בלבנון, השעתה את ג'ראדי ביחד עם חברו לנבחרת יואן עומארי אחרי שסירבו לזימון לקראת המשחק נגד .
אולם כעבור כמה ימים, השניים התנצלו ושבועיים לאחר מכן סיימו את תקופת ההשעיה.
נכלל בסגל נבחרת לבנון בטורניר גביע אסיה 2023.
באסטידים הן עיירות חדשות מבוצרות מתקופת ימי הביניים, שנבנו בחבלי ארץ לנגדוק, גסקוניה, אקוויטניה, שבאנגליה וויילס במהלך המאות השלוש-עשרה והארבע-עשרה, אם כי חלק מהרשויות מחשיבות את מון-דה-מרסן ומונטובן , אשר נוסדה ב-1144, כבאסטידים הראשונים.
כמה מהבאסטידים הראשונים נבנו תחת ריימונד השביעי מטולוז כדי להחליף כפרים שנהרסו במסע הצלב האלביגנזי.
הוא עודד בנייה של כפרים אחרים כדי ליישב את השממה, במיוחד בדרום-מערב צרפת.
כמעט 700 בסטידים נבנו בין השנים 1222 (Cordes-sur-Ciel, טארן) ו-1372 (La Bastide d'Anjou, טארן).
הבאסטידים פותחו וגדלו במספרם על פי תנאי חוזה פריז (1229), שאיפשר לריימונד השביעי מטולוז לבנות עיירות חדשות בתחומי שליטתו המובסים והמרוסקים אך, לא לבצר אותן.
כאשר אלפונס הקאפטי מפואטייה ירש, במסגרת נישואים שנקבעו בהסכם, וביסס את שליטתו האזורית בין השאר באמצעות ייסוד הבאסטידים, הוא כונה "מייסד הבאסטיד שאין דומה לו".
בעלי קרקעות תמכו בפיתוח באסטידים כדי לייצר הכנסות ממסים על סחר ולא ממעשרות (מיסים על ייצור).
חקלאים שבחרו להעביר את משפחותיהם לבאסטידים כבר לא היו וסאלים של הלורד המקומי והפכו לאנשים חופשיים.
למעשה, התפתחות הבאסטידים תרמה לדעיכת הפיאודליזם.
התושבים החדשים עודדו לעבד את האדמה מסביב לבאסטיד, ובעקבות כך החל מסחר בדמות סוחרים ושווקים.
הלורד הטיל מס על דירות בבאסטידים ועל כל המסחר בשוק.
הבסיס המשפטי שעליו נקבעו הבאסטידים היה זה של פרז' עם הכוח השלטוני המקומי, המבוסס על הסכם חוזי רשמי בכתב בין בעל הקרקע לבין רוזן טולוז , מלך צרפת או מלך אנגליה.
בעל הקרקע עשוי היה להיות קרטל של לורדים מקומיים או אב המנזר של מנזר מקומי.
האחריות וההטבות גובשו בקפידה בצ'ארטר, שהגדיר את הזכיינות ("חירויות") ואת התלבושות ("המנהגים") של הבאסטיד.
זכויות פיאודליות הושקעו בריבון, כאשר הלורד המקומי ממלא מספר חובות כאוכף צדק מקומי ומתווך בין התושבים החדשים - הנדרשים לבנות בתים בתוך זמן מוגדר, לעיתים קרובות שנה, לבין נציגי הריבון.
לתושבים הוענקו מגרש ביתי, מגרש לגינה במטבח (קסלה) ומגרש לעיבוד (ארפנט) בשולי אדמות הבאסטיד.
תחילה הבאסטיד והכנסייה נבנו תחילה מעץ.
לאחר גמר הקמת הבאסטיד, הם הוחלפו במבנים מאבן.
על ההגדרה של באסטיד התנהל בעבר פולמוס אקדמי.
כיום הם מתוארים, בדרך כלל, ככל עיר שתוכננה ונבנתה כיחידה, על ידי מייסד אחד.
רוב הבאסטידים פותחו עם מתווה של רשת רחובות מצטלבים, עם צירי דרך רחבים המחלקים את תוכנית העיר ל"אינסולות" ('insulae'), או בלוקים, שדרכם עובר, לעיתים קרובות, נתיב צר.
הם כללו כיכר שוק מרכזית מוקפת ארקדות (קוברטים; couverts) שדרכן עברו צירי התנועה, עם שטח שקילה ומדידה מקורה.
כיכר השוק סיפקה, לעיתים קרובות, את היחידה העצמאית (מודול) שאליו מתנקזות חלוקות המשנה של הבאסטיד.
הדגם העירוני הרומי, הקסטרום עם תוכנית הרשת והפורום המרכזי שלו, שלט ללא עוררין באזור שכן תקדימים תכנוניים רומיים שרדו בערים מימי הביניים כמו בזייה, נרבון, טולוז, אורנז' וארל.
אזור הבאסטידים היה אחד המאחזים האחרונים של שלהי העת העתיקה במערב.
המאפיין העיקרי בכל הבאסטידים הוא מקום מרכזי, פתוח או כיכר.
הוא שימש לשווקים, אך שימש גם למפגשים פוליטיים וחברתיים.
כיכר טיפוסית, (שהייתה כנראה דגם לבסטידים אחרים), אפשר למצוא במונטאובן.
בדרך כלל, יש רק כיכר אחת.
סנט ליס (Saint-Lys) ואלביאס (Albias) שונות מאחר שיש להן שתי כיכרות: כיכר אחת לשוק וכיכר נוספת לכנסייה.
הכיכר משמשת גם לחלוקת העיר לרבעים.
בדרך כלל, היא שוכנת לצד לרחוב הראשי (הציר) שהוביל את התנועה.
סגורה לחלוטין: הכיכר לא נוגעת באף רחוב.
תצורה זו נדירה מאוד אם כי יש דוגמה אחת בטורניי בגודל של 72 מטרים על 70 מטרים.
ציר יחיד: עיצוב הציר הבודד בבאסטידים גורם לכל הדרכים לרוץ בכיוון אחד ובצורה מקבילה זו לזו.
מדי פעם עשויות להיות סמטאות החותכות בין הדרכים.
הכיכר המרכזית ממוקמת בין שתי דרכים.
מקומות מרכזיים אלו בדרך כלל בגודל של 50 מטרים עד 55 מטרים מכל צד.
פריסת רשת: מבוססת בדרך כלל על הכיכר במונטאובן.
בדרך כלל המקום בעל פני השטח השטוחים ביותר בגבולות הבאסטיד שימש לכיכר המרכזית.
הכנסייה כמעט אף פעם לא הייתה על הכיכר המרכזית אלא בדרך כלל בזווית, מול הכיכר באלכסון.
אחד היוצאים מן הכלל הנדירים הוא Villefranche-de-Rouergue, אך זה נבנה מאתיים שנה אחרי הכיכר.
היו כללים ברורים כיצד ניתן לבנות בתים בתוך הבאסטיד.
חזיתות הבתים נאלצו ליישר קו.
כמו כן, היה צריך להיות מרווח קטן בין הבתים.
המגרשים עליהם הוקמו בתי המגורים היו כולם דומים בגודלם, 8 מטרים על 24 מטרים היה הגודל הנפוץ.
היו רק מספר מצומצם של מגרשים.
זה נע בין עשרה לכמה אלפים (3,000 ב-Renade-sur-Garonne).
רוחב הרחובות היה בדרך כלל 6–10 מטרים, כך שמרכבה יכלה לעבור דרכם.
הם נבנו לצד חזיתות הבתים.
סמטאות העוברות בין רחובות, לרוב אלו היו ברוחב של 5–6 מטרים אך לפעמים, הן נבנו ברוחב של 2-2.5 מטרים.
בבאסטיד היו בדרך כלל בין רחוב אחד לשמונה.
בתחילה, כאשר הוקמו הבאסטידים הראשונים, לרובם לא היו חומות או ביצורים של עיר, מאחר שזו הייתה תקופה שלווה בהיסטוריה, והחומות נאסרו על פי חוזה פריז (1229).
ביצורים נוספו מאוחר יותר ושולמו באמצעות מס מיוחד או בוצעו באמצעות חוק שחייב את תושבי העיר לסייע בבניית החומות.
דוגמה טובה לכך היא ליבורן.
עשר שנים לאחר הקמת העיר ביקשו אנשיה כסף לבניית חומות העיר.
לאחר שהם קיבלו את הכסף, הם הוציאו אותו על הפיכת העיר שלהם ליפה יותר, במקום בניית חומות.
בתחילת מלחמת מאה השנים, נהרסו באסטידים רבים שלא היו להם חומות עיר.
כמה מהאחרים בנו במהירות חומות אבן כדי להגן על העיר.
קלות גביית המס הייתה סיבה נוספת לפריסת הרשת, שכן הכפר היה חייב במס מודול אחר מודול, והאזור המרכזי המאורגן.
צורותיהם של הבטסטידים נבעו מ"החיכוך שנוצר על ידי אינטראקציה, כדאיות, פרגמטיות, פשרה משפטית ורווח", ציין אדריאן רנדולף ב-1995. לעיתים רחוקות יותר, ערים מתוכננות כאלה פותחו על פי תוכנית מעגלית.
חלק מהבאסטידים לא תוכננו בצורה כל כך גאומטרית: "גאומטריית הבלוקים של הבאסטידים לא הייתה מסגרת נוקשה שלתוכה נדחסה עיירה; היא דומה יותר לרשת, המושלכת על האתר ומסתגלת לניואנסים שלה", כתב רנדולף.
מרבית הבאסטידים נבנו במחוזות לוט וגארון, דורדון, גרס וגארון עילית בצרפת, בזכות הגובה והאיכות של הקרקע.
חלקם נבנו בעמדות הגנה חשובות.
הידועה ביותר כיום היא, כנראה, אנדורה לה ולה, אך המאוכלסת ביותר היא וילנב-סור-לו (Villeneuve-sur-Lot), שפירושה "העיר החדשה על נהר לוט".
באסטינגוריטיטאן (שם מדעי: Bustingorrytitan) הוא סוג של דינוזאור זאורופוד מענף טיטאנוזאוריה.
הוא נתגלה בארגנטינה בתצורת הוינקול (שם גם נתגלה הארגנטינוזאורוס הענק) ב-2001 אך תואר והוגדר במאמר מדעי רק ב-2023 על ידי מריה אדית סימון וסלגדו.
בסוג זה ידוע מין יחד Bustingorrytitan shiva, ומשקלו הוערך ב-67.3 טונות מטריות, דבר ההופך אותו לאחד הדינוזאורים הכבדים ביותר שחיו אי-פעם.
ב-2001 נתגלו מספר מאובני זאורופודים בויז'ה אל-צ'וקון, ומי שחקרה אותו - מריה אדית סימון - דיווחה עליו בכנס והוא קיבל את השם הלא רשמי - "זאורופודוס" ("Sauropodus").
הוא תואר לראשונה רק בשנת 2011 בתזה של סימון.
ההולוטיפ של הבאסטינגוריטיטאן זכה למספר הקטלוגי MMCH-Pv 59/1-40 וכולל שלד חלקי של 4 פרטים שכוללים חוליות, לסת תחתונה (dentary), חלק מעצמות אגן הירכיים ומספר עצמות של הגפיים.
הוא תואר במאמר מדעי רק ב-2023 בידי סימון וסלגדו.
שם הסוג נבחר לכבד את מנואל באסטינגורי, שבשטחו נמצא המאובן, עם התוספת טיטאן שבאה לציין בעל חיים ענק (על שם הטיטאנים מהמיתולוגיה היוונית).
שם המין "shiva" הוא על שם האל ההינדי שיווה שהורס ומשנה את היקום, והוא מתייחס לתקופת חייו - תקופת המעבר בין הקנומן לטורון שבה הפאונה עברה שינוי משמעותי.
באסקוֹ בתומי (בגאורגית: ბასკო ბათუმი) היא קבוצת כדורסל גאורגית מהעיר בתומי.
הקבוצה משחקת בליגה הגאורגית מאז שנת 1998, העונה בה זכתה באליפות הראשונה לאחר ניצחון בגמר הפלייאוף מול אזוט רוסתווי.
מאז מחזיקה הקבוצה בחמש אליפויות (מתוכן 4 רצופות) וגביע אחד.
בעונת 2000/01 השתתפה הקבוצה בגביע האתגר של הליגה הצפון-אירופית.
בעונת 2002/03 הפסידה בגמר הפלייאוף 2–3 לקבוצת דינמו טביליסי ובגמר הגביע ניצחה את קבוצת אזוט רוסתווי 77–85.
בתחילת עונת 2004/05 כשהיא אלופה, נאלצה הקבוצה לוותר על מקומה בליגה והורדה עד לליגה השלישית עקב בעיות כלכליות.
הקבוצה הוחזרה לליגת העל בעונת 2008/09. ובעונת 2009/10 הגיעה עד לחצי גמר הגביע הגאורגי.
ובליגה הפסידה לקבוצת אנרג'י רוסתווי בחצי גמר הפלייאוף.
וחטנג נאדזישווילי (שיחק בבני הרצליה בעונה 1999/00)
באסקט סרגוסה (בספרדית: Basket Zaragoza), ובשמה הנוכחי (נכון ל-2023) קאסאדמונט סרגוסה עקב חסות מסחרית, היא קבוצת כדורסל ספרדית מהעיר סרגוסה שבצפון ספרד אשר משחק בליגת העל הספרדית וביורופקאפ.
הקבוצה הוקמה בשנת 2002, כשרכשה את מקומה של קבוצת סונדאוס דל נורטה קורוניה בליגה השנייה.
בעונת 2003/04 זכתה הקבוצה בגביע הנסיך אסטוריאס לאחר ניצחון מול "פלסנסיה גלקו".
במהלך שנותיה הראשונות התבססה בצמרת הגבוהה של הליגה השנייה, אך החמיצה פעם אחר פעם את העלייה לליגת העל בהפסדים כואבים בפלייאוף העלייה.
בסיום עונת 2007/08 העפילה לראשונה לליגת העל.
אך סיימה במקום ה-17 וירדה חזרה לליגה השנייה.
בסיום עונת 2009/10 שוב העפילה לליגת העל.
הקבוצה מארחת בפרנסיפה פליפה ארנה המכיל 10,801 מקומות ישיבה, והוקם בשנת 1990.
בעיר סרגוסה קיימת עוד קבוצה, קלוב סרגוסה (כיום בליגה החמישית) שבעונת 1990/91 הגיעה עד לגמר גביע ספורטה והפסידה לפאוק סלוניקי.
באסקט מנרסה היא קבוצת כדורסל ספרדית מהעיר מנרסה שבקטלוניה.
המועדון משחק כיום בליגת העל הספרדית ובליגת האלופות.
הקבוצה הוקמה בשנת 1931. בעונת 1979/80 הגיעה הקבוצה עד לגמר הגביע הספרדי, אך הפסידה לקבוצת ברצלונה 92-83. בעונת 1995/96 זכתה הקבוצה בגביע הספרדי לאחר ניצחון בגמר מול קבוצת ברצלונה 92-94.
בעונת 1997/98 זכתה הקבוצה באליפות ספרד, לאחר ניצחון 1-3 בגמר הפלייאוף מול קבוצת טאוגרס באסקוניה.
כמו כן זכתה הקבוצה פעמיים באליפות הליגה הקטלאנית.
במסגרת האירופאית שיחקה הקבוצה בגביע קוראץ' בשנות ה-80 ובעונת 1998/99 שיחקה במוקדמות היורוליג והודחה.
מאז שנת 1992, מארחת הקבוצה בהיכל הספורט נואו קונגוסט, המכיל 5,000 מקומות ישיבה.
בעבר התווסף לשם הקבוצה גם שם הספונסר הראשי והיא נקראה בשמות: "ריקו מנרסה", "TDK מנרסה", "מרלבורו מנרסה" ו"סוזוקי מנרסה".
בשנים 2010-2012 הספונסר הראשי של הקבוצה היה חברת "אסיגניה".
מאז 2012 הספונסר הוא חברת "לה-ברואיסה ד'אור".
באסם ראְפת מֻחמד יוּסף הוא רופא מצרי, סאטיריקן, ומנחה התוכנית "אל ברנאמג" ("התוכנית"), תוכנית חדשות סאטירית ששודרה בתחנת הטלוויזיה CBC.
העיתונות הערבית השוותה בין יוסוף לקומיקאי האמריקאי ג'ון סטיוארט, שתוכניתו הסאטירית הדיילי שואו הייתה ההשראה של יוסוף לפתוח בקריירה שלו.
בשנת 2013 נכנס יוסוף לרשימת "100 האנשים המשפיעים ביותר" של טיים מגזין.
בתוכניתו "אל-ברנאמג" נהג יוסוף לבקר בצורה פעילה את השלטון המצרי בראשות האחים המוסלמים במצרים ובפרט את נשיא מצרים מוחמד מורסי.
כתוצאה מכך, במרץ 2013 הוצא נגדו צו מעצר על ידי התובע הכללי של מצרים, בגין העלבת האסלאם והנשיא מוחמד מורסי.
ג'ון סטיוארט, סאטיריקן אמריקאי בולט, הביע ביקורת על מעצרו של יוסוף במהלך אחת מתוכניותיו.
המערכון הומלץ בידי השגרירות האמריקאית בקהיר, באמצעות חשבון הטוויטר שלה, וגרם לתקרית דיפלומטית בין ארצות הברית למצרים.
בהמשך ביקר סטיוארט בתוכניתו של יוסוף.
עם נפילת משטר האחים המוסלמים בראשותו של מוחמד מורסי, החל לשדר קטעי סאטירה גם על הממשל הצבאי הזמני החדש ובפרט על תופעת ההערצה כלפי מי שהיה אז שר ההגנה והאיש החזק בממשל זה, עבד אל-פתאח א-סיסי, שהיה אז מועמד פוטנציאלי לנשיאות מטעם הצבא.
על מהלך זה הושעה מתפקידו ותוכניתו הורדה מהאוויר בידי קברניטי ערוץ CBC "עד לבחינה מחודשת של חילוקי הדעות עם הכוכב".
כחודש לפני הבחירות לנשיאות מצרים החליטה רשת השידור של התוכנית להוריד את התוכנית עד לאחר הבחירות, "מחשש שהיא תשפיע על דעת הקהל".
יוסוף בוגר אוניברסיטת קהיר בפקולטה לרפואה.
עבר הכשרה של שנה בהשתלות לב וריאות בגרמניה.
בשנת 1998 עבר את בחינות ההסמכה לעבוד כרופא ב-ארצות הברית "United States Medical Licensing Examination".
באוקטובר 2023, בעקבות מתקפת הפתע מעזה על ישראל והמלחמה שנפתחה בעקבותיה, חתם יוסוף, יחד עם 54 אמנים ואישים אחרים בתעשיית הבידור, על מכתב פתוח לנשיא ג'ו ביידן.
במהלך תקופת המלחמה יוסף אף מתח ביקורת על עמדותיו של ג'ון סטיוארט ביחס למלחמה.
יוסוף נוהג לבקר את ישראל ואף להאשים אותה באחריות לטבח שבעה באוקטובר.
באפאטה (בפורטוגזית: Bafatá) היא העיר הגדולה במרכז גינאה ביסאו והעיר השנייה בכמות האוכלוסייה במדינה עם 22,501 תושבים (נכון לשנת 2008).
העיר מרוחקת כ-45 ק"מ מגאבו וכ-104 ק"מ מביסאו, בירת המדינה.
ענף התעשייה העיקרי של באפאטה הוא הלבנים לבנייה.
באפוסם היא עיר גדולה במערב קמרון ובירתו של אזור המערב.
לפי מפקד האוכלוסין משנת 2008, מתגוררים בעיר כ-347,517 תושבים.
באפוסם נחשבת למרכז סחר חשוב באזור זה של קמרון.
החקלאים באזור מגדלים תירס, קפה ותפוחי אדמה.
האזור יושב במאה ה-14. העיר עצמה התבססה במאה ה-20.
בעיר משחקת קבוצת הכדורגל ראסינג באפוסם.
הכדורגלנים הידועים ז'רמי ופייר וובו נולדו בעיר.
באסתני סונהטי (בפרסית: بستنی سنتی מילולית בהוראת: "גלידה-מסורתית", נקראת גם: גלידת זעפרן או גלידת פרח וזמיר), ידועה גם בשם גלידה-פרסית.
הגלידה בעלת מרקם דביק ואלסטי עם אחוזי שומן גבוהים.
גלידה זו עשויה מחלב, שמנת מתוקה, ביצים, סוכר, מי ורדים (או "עלי ורדים"), זעפרן, וניל, ופיסטוקים.
לעיתים נהוג להוסיף גם "אבקת סחלב" או מסטיקא כדי לשוות לגלידה מראה דביק ואלסטי.
יש הנוהגים להגיש גלידה זו ביחד עם: פלודה (פלודה שיראזי) ויש הנוהגים להגיש גלידה זו גם עם מיץ גזר בתוספת: קינמון, אגוז מוסקט, ציפורן, הל, או תבלינים אחרים.
צורת הגשה זו נקראת אב-האביג' באסתני.
עדויות ראשונות על אכילת קינוחים קרים באזור פרס מדווחים משנת 500 לפני הספירה בתקופת הממלכה האחמנית.
בתקופה זו היה נהוג לערבב שלג נקי שהובא מפסגות ההרים עם סורבה (גרידת קליפת פירות) ומעליה לפזר זעפרן, מיץ ענבים ופירות.
בשנת 400 לפני הספירה הומצא הקינוח המכונה פלודה, הפלודה הקפוא עורבב עם גלידה פרסית בכדי להאט את איבוד נוזלי הגלידה הנמסה.
בסוף המאה ה-19 הומצאה גרסתה העדכנית של "הגלידה הפרסית" שהייתה בעלת מרקם קשה בדומה לגלידות המסטיק שהוכנו בטורקיה וסוריה.
גרסה זו הוכנה על בסיס שמנת בעלת אחוזי שומן גבוהים מאוד ולעיתים גם עם ביצים במקום אבקת מסטיקא כתושה עם אבקת סחלב בתוספת תבלינים.
הוגשה למלך הפרסי, לצד פאלודה.
מועדון כדורסל ז'ירונה 2014 (בספרדית: Club Bàsquet Girona 2014) הוא מועדון כדורסל ספרדי מז'ירונה, קטלוניה, המשחקת בליגת העל הספרדית בכדורסל.
המועדון הוקם ב-2014 על ידי שחקן ה-NBA מארק גאסול ועלה לליגה הבכירה לראשונה ב-2022.
המועדון נוסד בשנת 2014 על ידי שחקן ה-NBA מארק גאסול, ששיחק בעבר בסנט ז'וזפ ז'ירונה בין 2006 ל-2008, בשם בית הספר לכדורסל מארק גאסול (Club Escola Bàsquet Marc Gasol).
בשנותיו הראשונות המועדון התחרה רק בתחרויות נוער.
בשנת 2016, הוסיפה הקבוצה את שם העיר ז'ירונה לשם המועדון ובכך הפכה ל-CEB ז'ירונה מארק גאסול (CEB Girona Marc Gasol) ושנה לאחר מכן היא שינתה שוב את שמה לשמה הנוכחי, באסקט ז'ירונה (Bàsquet Girona).
ב-2017, במטרה להפוך למועדון הכדורסל הראשי בעיר, המועדון יצר את הקבוצה הבוגרת שהתחילה להתחרות בליגה הרביעית, ליגת ה-EBA, לאחר שהשיגה מקום פנוי בליגה.
בנובמבר 2021 הודיע גאסול כי ישחק במועדון, ששיחק אז ב-LEB Oro (הליגה השנייה במבנה ליגות הכדורסל בספרד), עד סוף עונת 2021/22, לפני שיחליט אם לפרוש ממשחק.
ב-19 ביוני 2022 עלתה הקבוצה לליגת ה-ACB לראשונה בתולדותיה, לאחר שניצחה את אסטודיאנטס מדריד בגמר פלייאוף ה-LEB Oro בתוצאה 66–60.
באפודה דיאקיטה הוא כדורגלן צרפתי המשחק בעמדת הבלם בקבוצת בורנמות'.
דיאקיטה גדל במחלקת הנוער של טולוז.
הוא ערך 72 הופעות ליגה במדי הקבוצה הבוגרת של המועדון, במסגרת ליגת העל הצרפתית וליגת המשנה הצרפתית.
ב-5 באוגוסט 2022 חתם דיאקיטה על חוזה לארבע עונות בליל מליגת העל הצרפתית.
ב-13 באוגוסט 2025 חתם בבורנמות' מהפרמייר ליג תמורת 35 מיליון אירו.
באסם נעים מוחמד נעים הוא מחבל פלסטיני וחבר בלשכה המדינית של חמאס.
באסם נעים נולד ב־24 בינואר 1963 בבית חאנון שברצועת עזה.
לנעים תואר ברפואה מגרמניה ותואר שלישי בכירורגיה.
נעים עבד בעבר בבית החולים שיפא בעזה, הוא הועסק כרופא על ידי אונר"א בין השנים 1992–1993. בנו הבכור היה חבר בגדודי עז א-דין אל-קסאם ונהרג בשנת 2003 בגיל 17 במהלך קרב עם חיילי צה"ל בשכונת שג'אעייה.
נעים כיהן כשר הבריאות בממשלת הנייה הראשונה (מרץ 2006 עד מרץ 2007), ולאחר מכן כיהן כשר הנוער והספורט בממשלת האחדות (מרץ 2007 עד יוני 2007).
לאחר ההשתלטות של ארגון החמאס על רצועת עזה ולאחר שהנשיא הפלסטיני מחמוד עבאס פירק את ממשלת האחדות ב־14 ביוני 2007, נעים הפך לשר הבריאות בממשלת חמאס בראשות אסמאעיל הנייה שהמשיכה לפעול ברצועת עזה ולטעון להיותה ממשלת הרשות הלגטימית.
נעים התפטר בשנת 2012 והפך לראש המועצה ליחסים בין-לאומיים בעזה.
לנעים יש קהל עוקבים גדול ברשתות החברתיות, והוא מרבה לפרסם בהן מסרים אנטי-ישראליים ומסרים המקדמים קמפיין לחרם על ישראל.
נעים גינה מספר פעמים התקפות טרור נגד יהודים שבוצעו במדינות מערביות.
בעקבות טבח שבעה באוקטובר, נעים התראיין לערוץ הטלוויזיה הבריטי סקיי ניוז וטען שבמהלך המתקפה לא נהרגו אזרחים ישראלים.
מועדון הכדורסל קורוניה (בגליסית: Club Básquet Coruña SAD) היא קבוצת כדורסל ספרדית מלה קורוניה, גליסיה, המשחקת בליגת העל הספרדית בכדורסל.
CB קורוניה נוסדה ב-1996 כמיזוג של המועדונים CB Ventorrillo ו-CB Arteixo והחליפה את Baloncesto Coruña CAB ששיחקה בליגת ה-EBA לפני שפורקה.
לאחר שנתיים ב-EBA, הליגה השלישית, עלה המועדון לליגה השנייה בה שיחק ארבע שנים.
ב-2002 מכרה הקבוצה את מקומה בליגה השנייה לבאסקט סרגוסה וחזרה לליגה הרביעית.
ב-2004 לא השתתפה הקבוצה באף תחרות מסיבות כלכליות, אך חזרה לשחק ב-EBA בשנת 2005. בשנת 2007 הוזמנה קורוניה לליגת ה-LEB Bronce החדשה שהחליפה את ה-EBA כליגה הרביעית, ובעונתה הראשונה בליגה זו סיימה במקום השלישי ועלתה ל-LEB Plata, הליגה השלישית.
הקבוצה סיימה עונה זו במקום ה-15 והייתה אמורה לרדת ליגה, אך נשארה ב-LEB Plata עקב מקומות פנויים.
ב-2012 עלתה באסקט קורוניה בחזרה לליגה השנייה בזכות מקומות פנויים, ונשארה בה מאז במשך 12 עונות.
בעונת 2023/24 העפילה לראשונה לגביע נסיכת אסטוריאס (בו הפסידה 72–80 לאסטודיאנטס מדריד) וסיימה ראשונה בעונה הסדירה, מה שהעניק לה לראשונה בתולדותיה את הכרטיס לליגת ה-ACB, הליגה הראשונה.
כבר במשחקה הראשון בליגת העל ניצחה קורוניה את האלופה ריאל מדריד 86–85.
צבעי הקבוצה הם כתום וכחול, וסמלה הוא מגדל הרקולס, אחד מסמלי העיר לה קורוניה, על רקע כדור כדורסל.
קורוניה מארחת את משחקיה בהיכל הספורט ריאסור בעיר, הסמוך לאצטדיון ריאסור, ביתה של קבוצת הכדורגל דפורטיבו לה קורוניה.
בַּאסִם אִבְּן אִסְחָאק הוא דמות בדיונית המופיעה בסדרת משחקי Assassin's Creed.
הדמות הופיעה לראשונה בהופעת אורח במשחק "Assassin's Creed Valhalla", ולאחר מכן הופיעה במלואה כפרוטגוניסט משחק הפריקוול "Assassin's Creed Mirage".
דמותו של באסם היא השנייה בסדרת המשחקים אשר הוצגה בקצרה לפני הופעתה המלאה כפרוטגוניסט במשחק משלה (הראשון היה אדוארד קנוויי, שהוזכר במשחק "Assassin's Creed III" והופיע בהמשך במשחק "Assassin's Creed IV: Black Flag").
הדמות מדובבת במשחק "Valhalla" בידי השחקן הקנדי ממוצא בריטי קרלו רוטה, ובמשחק "Mirage" על ידי השחקן הקנדי ממוצא לבנוני לי מאדג'וב.
בהיסטוריה הבדיונית של הסדרה, באסם הוא בנו של אסחאק, ארכיטקט המסגד הגדול של סאמרא, שהתייתם בגיל צעיר, נאלץ להרוויח את לחמו כגנב ברחובות העיר והצטרף לרשת גנבים בהנהגתו של דרוויש מהח'ליפות העבאסית באנבאר.
אולם, הוא חווה סיוטים חוזרים ונשנים של ג'יני, שהיו למעשה גלגול גשמי לזיכרונותיו המודחקים כלוקי, חבר בני האיסו - חייזרים קדומים שנקראו הציוויליזציה הראשונה.
באותו זמן, לוקי לבש את צורתה הגשמית של ניהאל, אותה החשיב באסם כחברת ילדות.
כפי שסופר במשחק "Assassin's Creed Mirage", בשנת 861 לספירה, באסם הכיר את רושאן בינת לא-אחד ("רושאן, בתו של אף אחד"), חברה בכירה במסדר הנחבאים של אלמות שהוצבה באנבאר, וביקש להרשים אותה כדי להצטרף לאחוות הנחבאים.
אולם, מאמציו לגנוב את הממצא הקדום, אותו חיפשו הנחבאים ושנחשב לחותם זכרונות, גרמו להריגתו בשוגג של הח'ליף אל-מתוכל הראשון.
באסם הופך לנרדף בידי השלטונות, ונאלץ להימלט ביחד עם רושאן לאלמות, שם הוא מצטרף למסדר הנחבאים.
באסם מילא תפקיד חשוב במאבקה של האחווה נגד מסדר העתיקים בבגדאד, והתנקש בחייהם של רבים מחברי המסדר הבכירים.
אולם, הוא גם החל לפקפק בטבעו האמיתי, ואחרי שהביס את רושאן אשר ביקשה למנוע ממנו לגלות את האמת, נכנס אל תוך מצודת אלמות.
הוא גילה שהמקדש היה למעשה בית כלא בו נכלא בעבר לוקי מבני האיסו, ועובר מאבק פנימי שבסופו קיבל את זכרונותיו ואימץ את חייו הקודמים.
במשך השנים הבאות, באסם המשיך לקדם את מטרתם של הנחבאים.
הוא ניהל מוצב של האחווה בקונסטנטינופול ולקח תחת חסותו חניך בשם היית'ם, שליווה אותו במסעותיו.
אולם, מטרתו האמיתית של באסם הייתה להתאחד עם בני משפחתו ולנקום בשאר בני האיסו מהאסיר, ובמיוחד באודין, שכלא את בנו הממזר של לוקי, פנריר, וגירש את שני ילדיו האחרים יורמונגנד והל.
כפי שסופר במשחק "Assassin's Creed Valhalla", בשנת 870 לספירה, באסם פגש את הויקינג סיגורד סטירביורנסון והתיידד עמו.
סיגורד היה למעשה גלגול נשמתו של טיר, ובאסם ראה הזדמנות להשלים את תוכניתו לנקמה.
הוא התלווה אל הוויקינג במסעו לנורווגיה ואיתר את מסדר העתיקים המקומי.
אחרי שפגש את שבט העורב של סיגורד, באסם והיית'ם הצטרפו אליהם כאשר היגרו בהמוניהם לאנגליה, שם השבט הקים התיישבות בשם רייבנסת'ורפ.
שני חברי הנחבאים פתחו לשכה של המסדר ברייבנסת'ורפ, מה שלימים יהפוך לסניף של אחוות המתנקשים הבריטית.
בזמן שהיית'ם איתר את נוכחותו של מסדר העתיקים באנגליה, באסם חיפש אחר אבן הסאגה ביחד עם סיגורד כד לעורר את זכרונותיו של טיר.
אחרי שסיגורד נלכד בידי פוּלְקֵה ממסדר העתיקים, שהצליחה להעיר את אישיותו של טיר, באסם עבד במשותף עם אחותו המאומצת של סיגורד, אייבור ורינסדוטיר, כדי להציל את אחיה.
בשנת 877 לספירה, באסם מגלה שאייבור היא גלגול נשמתו של אודין.
הוא עוקב אחריה ואחרי סיגורד בחזרה לנורווגיה, שם התעמת מולה בתא יגדראסיל כדי לנקום את נקמתו.
אולם, הוא הובס ונכלא בתוך "אזור האפור", ממלכה דיגיטלית בסגנון חיים לאחר המוות.
באסם נאלץ להישאר כלוא למשך עידנים, והריץ מספר רב של חישובים במזימתו להימלט בעתיד.
בשנת 2020, באסם יצר קשר עם המתנקשת מהזמנים המודרניים ליילה חסן.
ליילה נושאת את מטה הרמס אותו קיבלה מקסנדרה בסוף אירועי "Assassin's Creed Odyssey", אשר מכיל את תודעתה של אהובתו של לוקי, אליתיאה.
הוא מוביל את ליילה אל תוך תא יגדראסיל ומערים עליה כדי לשחרר אותו.
הוא משתמש במטה הרמס כדי להחיות מחדש את גופו הגשמי.
בהמשך, הוא נפגש עם המתנקשים ומציע להם את עזרתו, כאשר מטרתו האמיתית היא להשתמש באנימוס ולחקור את זכרונותיה הגנטיים של אייבור, מתוך מאמץ למצוא הוכחות לקיומם של ילדיו.
באסל עדרא הוא פעיל זכויות אדם ועיתונאי פלסטיני.
הוא תיעד ניסיונות של צה"ל להוציא לפועל צווי בית משפט על הריסת בתים פלסטיניים לא חוקיים בשטחי C ובשטחי אש ביהודה ושומרון, כמו גם עימותים אלימים בין פלסטינים לבין ישראלים.
עדרא היה שותף לכתיבת ובימוי סרט התיעודי "אין ארץ אחרת" (2024), לצד העיתונאי הישראלי יובל אברהם ושני פעילים נוספים.
הסרט מתעד את מצוקתה של קהילת מסאפר יטא, שם גדל עדרא, ומציג את צה"ל הורס בתים ומפנה בכוח משפחות שחיו שם במשך שנים, בצו בית משפט לפיו השטח נועד לאימונים צבאיים.
הסרט הוקרן בבכורה בפסטיבל הסרטים הבינלאומי בברלין ה-74, וזכה בפרס חביב הקהל לסרט תיעודי ובפרס הסרט התיעודי של ברלין.
בשנת 2025 זכה הסרט בפרס האוסקר לסרט התיעודי הטוב ביותר.
עדרא הוא פעיל ומתנדב בתור צלם עבור "בצלם".
הוא עובד כעיתונאי באתרי תקשורת מקוונים "מגזין +972" ו"שיחה מקומית" יחד עם הצלם עיתונאי אורן זיו, שכתב את המאמר במגזין 972+ בעקבות ההאשמות שהועלו בחדשות 12 נגד עדרא.
ב-2022, הוא הוכה בזמן שתיעד את פעולתה של צה"ל הורס מבנה שבנה, ונעצר בתנאים קשים לאחר שתיעד תקיפה של קצין ביטחון של צה"ל ב-2023.
ב-2021, כלי התקשורת הקול היהודי וערוץ 12 האשימו את עדרא בהצתת מבנה בהר חברון, בטענה שניסה להטיל את האשמה על מתנחלים יהודים וחיילי צה"ל.
אולם, הצילומים ממצלמת גוף של צה"ל ששודרו בערוץ 12 הראו שהשריפה נגרמה ממכל גז מדמיע ששיגר צה"ל, ועדרא נראה מנסה לכבות את האש.
עדרא כתב וביים את הסרט "אין ארץ אחרת" בין השנים 2019-2024, יחד עם יובל אברהם, רחל שור וחמדאן בלאל.
הסרט, העוסק בחיי התושבים, ובהם עדרא, במסאפר יטא, אל מול הרשויות הישראליות ואלימות מתנחלים, עלה לאקרנים בפברואר 2024. הוא הוקרן בפסטיבל הסרטים הבינלאומי בברלין ה-74, שם זכה בפרס הסרט התיעודי הטוב ביותר ובפרס הקהל לסרט התיעודי הטוב ביותר.
הסרט זכה בפרס אוסקר לסרט התיעודי הטוב ביותר בטקס פרסי האוסקר ה-97.
עדרא נולד לנאסר בא-תוואני, כפר בנפת חברון של הרשות הפלסטינית.
הוא גר במסאפר יטא, חברון.
עדרא התחתן בשנת 2024 ויש לו בת.
ב-3 בפברואר 2025 דווח שעדרא הותקף על ידי מתנחלים ישראלים רעולי פנים במסאפר יטא.
באסם ח'ורי הוא רוקח, איש עסקים ופוליטיקאי פלסטיני.
הוא כיהן כשר הכלכלה הלאומית במשך מספר חודשים בממשלת פיאד השנייה.
ח'ורי נולד בכפר עקב, סמוך לירושלים, בשטח שהיה בידי ירדן.
לאחר שסיים את לימודיו היסודיים ברמאללה, השלים תואר ראשון ברוקחות באוניברסיטת אוקלהומה, וחבר בחבר הנאמנים של אוניברסיטת ביר זית.